QORTI CIVILI PRIM'AWLA ONOR IMHALLEF ANNA FELICE Illum 15 ta' Settembru, 2021 Rikors Revoka Nru: 550/2021 AF Fl-Atti tal-Mandat ta' Inibizzjoni 406/21 fl-ismijiet: Godwin Barry u Jeanette Barry vs Awtorità ghat-Trasport f'Malta u Harbour Management Limited (C-29326) Il-Qorti: Rat ir-rikors ta' Harbour Management Limited li permezz tiegħu ghar-ragunijiet moghtija din il-Qorti ntalbet sabiex tordna li l- effetti tal-mandat bin-numru 406/21 fl-ismijiet sovra citati jieqfu fil-konfront tas-socjetà Harbour Management Limited u dan taht dawk il-provvedimenti li jidhrilha xierqa u opportuni b'reserva ghad-dritt tal-esponenti ghall-prosegwiment t'azzjoni ghar-risarciment ta' danni jekk ikun il-kaz. Rat ir-risposta ta' Godwin Barry u ta' Jeanette Barry. Semgħet lill-partijiet jitrattaw ir-rikors. Rat li r-rikors tħalla għal digriet in camera. Rat l-atti kollha. Ikkunsidrat illi dan huwa rikors ai termini tal-artikolu 836(1) tal-Kodiċi ta' Organizzazzjoni u Proċedura Ċivili, Kapitolu 12 tal- Liġijiet ta' Malta, fejn is-soċjetà rikorrenti qed titlob lill-Qorti tirrevoka l-mandat ta' inibizzjoni bin-numru 406/2021 fl- ismijiet Godwin Barry u Jeanette Barry vs Awtorità għat-Trasport f'Malta u Harbour Management Limited, dan peress illi r-rikorrenti tgħid illi Godwin u Jeanette Barry naqsu milli, a tenur tal-artikolu 843 tal-Kap. 12, jagħmlu kawża għall-jedd imsemmi fil-mandat fi żmien għoxrin jum mill-ħruġ tal-mandat. A tenur ta' dan l-artikolu: jagħmel "(1) Ir-rikorrent għandu il-kawża għall-jedd imsemmi fil-mandat fi żmien għoxrin jum mill-ħruġ tal- mandat: ...… (2) Jekk ir-rikorrent jonqos milli jagħmel il-kawża mingħajr raġuni tajba, l-effetti tal-mandat jieqfu u huwa jkun responsabbli għad-danni u l-imgħaxijiet kollha." Mill-atti jirriżulta li permezz tal-mandat ta' inibizzjoni bin- numru 406/2021 tas-16 ta' Marzu 2021, Godwin Barry u martu Jeanette Barry (minn issa 'l quddiem imsejħin 'l- intimati Barry') talbu lill-Qorti żżomm lill-Awtorità għat- Trasport f'Malta (minn issa 'l quddiem imsejħa 'l-Awtorità intimata') u lil Harbour Management Limited (minn issa 'l quddiem imsejħa 'ir-rikorrenti') milli 'tibda x-xogħlijiet stabbiliti permezz tal-Local Notice to Mariners No. 016 tas-sena 2021 … u kwalunkwe ħaġa oħra direttament konnessa ma' jew anċillari għall-ftehim li seħħ bejn l-intimati, b'mod illegali, rigwardanti l- immaniġġjar tal-Organised Mooring Area and associated fairway for the mooring of small craft fil-post magħruf bħala "Mooring Area in Xemxija" (burmarrad, san pawl il-baħar-Bajja ta' San Pawl)' u dan għar- raġunijiet imsemmija fir-rikors tagħhom, senjatament għaliex jgħidu li l-ftehim li seħħ bejn l-Awtorità intimata u r-rikorrenti huwa illegali in kwantu li seħħet transazzjoni bejniethom wara li s-sejħa pubblika għall-offerti ġiet irtirata. It-talba għall-ħruġ tal-mandat kienet milqugħa minn din il-Qorti diversament presjeduta permezz ta' digriet tas-16 ta' April 2021. Jirriżulta wkoll li quddiem din il-Qorti kif presjeduta hemm pendenti kawza fl-ismijiet Godwin Barry u Jeanette Barry vs Awtorità għat-Trasport f'Malta u Harbour Management Limited għal kull interess li jista' jkollha (rikors maħluf numru 271/2021). Din hija kawża għal stħarriġ amministrattiv a tenur tal-artikolu 469A tal-Kap. It-talbiet f'dik il-kawża huma sabiex il-Qorti: "Tiddikjara li l-għemil amministrattiv li wassal għal ftehim ta' transazzjoni u/jew iffirmar tal-kuntratt ta' konċessjoni finali bejn l-intimati rigwardanti s-sejħa pubblika għal proposti għall-immaniġjar u t-tħaddim ta' żoni organizzati ta' berthing u irmiġġ għal yachts fix-Xemxija u s-Salina tat- 18 tal-Artikoli 469A(1)(b)(ii) u/jew (iv) tal-Kapitolu 12 tal-Liġijiet ta' Malta. ta' Novembru 2009, sar bi ksur Tordna t-tħassir tal-iskrittura datata 12 ta' Novembru 2020 u kull att sussegwenti u/jew anċillari għall-istess rigwardanti l-konċessjoni tas-sejħa pubblika hawn fuq indikata u dan taħt dawk il-provvedimenti li jidhrilha xierqa u opportuni." Ir-rikorrenti targumenta li t-talbiet fil-kawża 271/2021 huma differenti minn dawk kontemplati fit-talba għall-ħruġ ta' mandat ta' inibizzjoni peress illi: - Fl-imsemmija kawża r-rikorrenti ġiet mħarrka biss 'għal kull interess li jista' jkollha'; - Il-kawża saret sabiex tattakka għemil amministrattiv tal- Awtorità intimata b'dan illi r-rimedju mitlub jista' jiġi dirett biss lejn l-Awtorità intimata u qatt ma jista' jkun dirett lejha; u - Il-kawża kellha tindirizza l-jedd imsemmi fil-mandat – l- allegazzjoni li l-konċessjoni ġiet mogħtija b'mod illegali u mhux tattakka l-att amministrattiv. Skont l-artikolu 873(1) tal-Kap. 12, l-iskop tal-mandat ta' inibizzjoni hu dak li jżomm persuna milli tagħmel kwalunkwe ħaġa li tkun li tista' tkun ta' preġudizzju għall-persuna li qed titlob il-mandat. L-attur jistitwixxi l-kawża biex jasserixxi l- jedd imsemmi fil-mandat. Din il-kawża trid tkun allaċjata mal- pretensjonijiet li l-istess attur ikun ivvanta fil-mandat. Kawża in segwitu ta' mandat ta' inibizzjoni m'għandhiex tkun għall-konferma tal-mandat iżda għal deċiżjoni fuq il-mertu. Id- dritt ta' kawtela, u ċioè d-dritt proċedurali, mhuwiex id-dritt sostanzjali li jista' jiġi kawtelat (Innocent De Trafford et vs Godwin Abdul Karim et, provvediment ta' din il-Qorti diversament presjeduta tat-2 ta' Lulju 2008). Hekk ukoll, fil-każ ta' Galea Strausak vs Galea Strausak noe et, deċiż mill- Qorti tal-Appell fis-27 ta' Novembru 1991, ingħad li: "Id-dritt ta' kawtela - cioè id-dritt procedurali - li ma huwiex id-dritt sostanzjali li jista' jigi kawtelat. huma zewg drittijiet distinti u ma jistghux jigu ridotti u konfuzi fi dritt wiehed … Huwa ovvju li l-jedd imsemmi fil- mandat m' huwiex id-dritt li taghmel il-mandat imma huwa d-dritt li ghalih il-kreditur ghamel uzu mid-dritt li johrog il- mandat." il-mandat ta' Hija l-fehma kunsidrata ta' din il-Qorti li l-intimati Cutajar fil- fatt segwew inibizzjoni b'kawża għall-jedd imsemmi fil-mandat u dan skont kif titlob il-liġi tal-proċedura. Il-bażi tal-pretensjonijiet tal-intimati Cutajar huwa l-ftehim li sar bejn l-Awtorità intimata u rikorrenti, li skont huma huwa illegali. Sabiex jattakkaw dan il-ftehim, huma intavolaw kawża għal stħarriġ tal-għemil amministrattiv tal-Awtorità intimata. F'dik il-kawża, il-Qorti sejra allura tistħarreġ jekk il-ftehim in kwistjoni sarx taħt qafas legali. L-intimati Cutajar fil-fatt qed jallegaw illi l-Awtorità intimata 'naqset milli tosserva l-prinċipji tal-ġustizzja naturali jew ħtiġiet proċedurali mandatorji fit- twettiq tal-egħmil amministrattiv jew fid-deliberazzjonijiet ta' qabel dwar dak l-egħmil' u/jew li l-egħmil amministrattiv huwa kontra l-liġi. Il-Qorti allura ma tifhimx kif ir-rikorrenti tista' tgħid illi l-kawża li saret ma tissodisfax ir-rekwiżiti tal-artikolu 843(1) tal-Kap. Dak li twaqqfet milli tagħmel l-Awtorità permezz tal-mandat huma x-xogħlijiet li kien beħsiebha tagħmel skont in-Notice to Mariners 016 tal-2021. Dan għaliex dak li kien ser isir kien konsegwenza tal-ftehim li ffirmaw l-Awtorità intimata u r- rikorrenti, li skont il-konjuġi Cutajar huwa illegali. Il-fatt illi r-rikorrenti ġiet imħarrka għal kull interess li jista' jkollha f'kawża għal stħarriġ ta' għemil amministrattiv ma jfissirx illi dik il-kawża tkun saret ħażin ai termini tal-artikolu 843 tal-Kap.12. Il-ftehim li ffirmat ir-rikorrenti mal-Awtorità intimata huwa l-bażi tal-jedd li qed jippretendu l-intimati Cutajar, liema jedd kien ukoll il-bażi tal-mandat. Naturalment, ir-rikorrenti kellha tkun parti f'dik il-kawża u kif ukoll fil- proċeduri għall-ħruġ tal-mandat. Għaldaqstant, il-Qorti qiegħda taqta' u tiddeċiedi billi tiċħad it- talba tas-soċjeta rikorrenti bl-ispejjeż kontra tagħha.